Diari Oficial de la Generalitat Valenciana


Sumari del DOGV 3851, del 05-10-2000 (2000/8001)

DECRET 141/2000, de 26 de setembre, del Govern Valencià, pel qual s'autoritza la implantació a la Universitat d'Alacant dels ensenyaments conduents a l'obtenció del títol oficial d'enginyer geòleg.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8001


Data del document
:   26-09-2000

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat d'Alacant
    * universitat
    * centre d'ensenyament
    * legislació
    * títol d'estudis

DECRET 141/2000, de 26 de setembre, del Govern Valencià, pel qual s'autoritza la implantació a la Universitat d'Alacant dels ensenyaments conduents a l'obtenció del títol oficial d'enginyer geòleg. [2000/X8001]
  
La Universitat d'Alacant va sol·licitar autorització per a la implantació dels ensenyaments universitaris conduents a l'obtenció del títol oficial d'enginyer geòleg, i va adjuntar a l'expedient la memòria justificativa, així com l'acord del Consell Social de la Universitat el qual proposava la implantació de l'ensenyament a què fa referència el present decret.
  
El Consell Interuniversitari de la Comunitat Valenciana va tindre coneixement de la sol·licitud de la Universitat d'Alacant, segons disposa, sobre creació, ampliació i transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana, en la seua sessió de data 7 de juny de 2000.
  
El Consell d'Universitats va emetre informe favorable de la proposta formulada per la Universitat d'Alacant.
  
Per tot allò, i en compliment dels requisits exigits per l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 26 de setembre de 2000,
  
DECRETE
  
Article únic
  
Autoritzar a la Universitat d'Alacant la implantació i posada en funcionament dels ensenyaments conduents a l'obtenció del títol oficial d'enginyer geòleg, el pla d'estudis del qual va ser homologat per acord de la Comissió Acadèmica del Consell d'Universitats de data 18 d'octubre de 1999, que seran organitzats per la Facultat de Ciències en Sant Vicent del Raspeig.
  
DISPOSICIONS FINALS
  
Primera
  
Es faculta al conseller de Cultura i Educació per a dictar les disposicions necessàries per a l'aplicació i execució del que disposa el present decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS